Dilorom Rafikova

Dilorom Rafikovna Rafiqova ()— Qirgʻiziston SSRda xizmat koʻrsatgan qishloq xoʻjaligi xodimi , Aravon tumani Lenin nomidagi kolxoz raisi, Sotsialistik Mehnat Qahramoni (1971), 7- va 8-chaqiriq Qirgʻiziston SSR Oliy Kengashi deputati (1967 — 1975).

Biografiyasi 
1940-yil 8-martda dehqon oilasida tugʻilgan, millati oʻzbek.

Mehnat faoliyatini 1954-yilda Aravon tumanidagi kolxozda oddiy kolxozchi sifatida boshlagan.

1960-yildan mexanizatorlik kursini tamomlab, paxta terish mashinasi haydovchisi boʻlib ishladi. 1965-yildan kolxozda paxtachilik brigadasini boshqargan. Uning brigadasi paxta hosildorligini yildan-yilga oshirib bordi. 1971-yilda har gektardan 55 sentnerdan hosil olingan. Rafiqovaning oʻzi oʻsha yili paxta terish mashinasi bilan 250 tonna paxta terib oldi. SSSR Oliy Kengashi Prezidiumining 1971-yil 8-apreldagi farmoni bilan qishloq xoʻjaligini rivojlantirish va besh yillik rejani amalga oshirishda erishilgan ulkan muvaffaqiyatlari uchun unga Sotsialistik Mehnat Qahramoni unvoni, Lenin ordeni hamda O‘roq va Bolg‘a oltin medali bilan taqdirlandi.

1971-yilda Oʻsh sovxoz texnikumini va 1981-yilda Andijon paxtachilik institutining agronomiya fakultetini tamomlagan. 1982-yildan biologik laboratoriya mudiri va 1983-yildan kolxoz raisi oʻrinbosari sifatida faoliyat yuritgan.

1984 — 1988-yillarda kolxoz boshqaruvi raisi.

1988 — 1992-yillarda „Moskva“ kolxozi kasaba uyushmasi qoʻmitasi raisi va 1992-yildan Chekobod  qoshidagi kasaba uyushma qoʻmitasi raisi etib tayinlandi. Oʻsh viloyati rahbarining xalq maslahatchisboʻlgai .

Qirgʻiziston SSR Oliy Kengashining 7- va 8-chaqiriq deputati (1967 — 1975), bir necha bor Oʻsh viloyat, Aravon tuman, Chekobod va Tepeqoʻrgʻon qishloq kengashlari deputati etib saylangan.

Otasi Rafiq Turgʻunov Stalingrad jangida halok boʻlgan. Rafiqova oilada bir o‘g‘il tarbiyalagan.

Mukofotlari 

 Sotsialistik Mehnat Qahramoni (1971)
 Lenin ordeni
 Mehnat Qizil Bayroq ordeni (1966)
 Oktyabr inqilobi ordeni (1973)
 „Vladimir Ilich Lenin tavalludining 100 yilligi munosabati bilan“ medali (1970)
 ikkita kumush medal (1970, 1971) va SSSR VDNKhning ikkita diplomi (1972, 1974)
 „Mehnat faxriysi“ medali (1984)
 KPSS Markaziy Qoʻmitasi, SSSR Vazirlar Soveti, Komsomol Markaziy Qoʻmitasi, Butunittifoq kasaba uyushmalari markaziy kengashi, turli vazirlik va idoralarning faxriy yorliqlari, diplomlari, koʻkrak nishonlari va qimmatbaho sovgʻalari.

Xotirasi 

 Dilorom Rafiqova „Oysuluv dalasi“ („Qirgʻizfilm“ kinostudiyasi, rej. U. Ibrohimov, 1976-y.) badiiy filmining bosh qahramoni prototipi boʻldi.

Manbalar

Adabiyotlar 

 „Qirgʻiziston“. Uluttuk ensiklopediyasi. Boshlar ed. Asanov Y. A., B.: Mamlekettik til jana ensiklopediya borboru, Bishkek
 Borbugulov M., Oʻsh viloyatlari ensiklopediyasi, Frunze 1989-yil .
 Qoʻl ostida Juraeva B. J. „Qirg‘iziston ravnaqi yo‘lida“ Qirg‘izistonning ko‘zga ko‘ringan o‘zbeklari haqida entsiklopedik nashr, 336 bet, „Rizvon“, O‘sh shahri, 2017-y .

Havolalar 

 „Rozilik Qurultoyi“ga delegatlar tarkibi
 Aravon shahrida Mustaqillik bayrami munosabati bilan teatrlashtirilgan tomoshalar tashkil etildi
 Ichki ishlar vaziri M.  Turganboyev O‘sh viloyatiga safari chog‘ida hududiy bo‘linmalarga transport vositalari va texnikalarni topshirdi 
 Diloram Rafiqova, ardager, Sotsialistik Emgektin Baatir
 Aravon tumanida yashovchi fuqaro Ulug‘ Vatan urushi yillarida halok bo‘lgan otasining qabrini topdi
 O‘sh shahar hokimi shahar faxriylarini Yangi yil bilan tabrikladi
 Bishkek meriyasi 8 martgacha fotoko‘rgazma ochadi
Yashayotgan insonlar
1940-yilda tugʻilganlar
8-martda tugʻilganlar
Mehnat Qizil Bayroq ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari